Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Juan 1:1-51
1 Idi punganay+ adda ti Sao,+ ket ti Sao adda a kadua ti Dios,+ ket ti Sao maysa a dios.+2 Daytoy ket adda idi punganay+ a kadua ti Dios.+3 Napaadda ti amin a bambanag babaen kenkuana,+ ket no isu awan saan a napaadda ti uray maysa a banag.Ti napaadda4 babaen kenkuana isu ti biag,+ ket ti biag isu idi ti silaw+ dagiti tattao.5 Ket ti silaw agsilsilnag iti sipnget,+ ngem saan a naringbawan dayta ti sipnget.6 Dimteng ti maysa a lalaki a naibaon kas pannakabagi ti Dios:+ ti naganna ket Juan.+7 Daytoy a lalaki immay a kas pangsaksi,+ tapno saksianna ti maipapan ti silaw,+ tapno amin a kita ti tattao mamatida koma babaen kenkuana.+8 Saan nga isu idi dayta a silaw,+ no di ket nairanta a mangsaksi+ iti maipapan iti dayta a silaw.9 Ti pudno a silaw+ a mangted lawag+ iti tunggal kita ti tao+ dandanin umay iti lubong.10 Isu adda idi iti lubong,+ ket ti lubong napaadda babaen kenkuana,+ ngem saan nga am-ammo ti lubong.11 Immay iti bukodna a pagtaengan, ngem saan nga inawat dagiti mismo a kailianna.+12 Nupay kasta, kadagiti amin nga immawat kenkuana,+ nangted kadakuada iti autoridad nga agbalin nga annak ti Dios,+ agsipud ta winatwatwatda ti pammati iti naganna;+13 ken nayanakda, saan a manipud iti dara wenno manipud iti nainlasagan a pagayatan wenno manipud iti pagayatan ti tao, no di ket manipud iti Dios.+14 Gapuna ti Sao nagbalin a lasag+ ken nakipagnaed kadatayo, ket naimatangantayo ti dayagna, maysa a dayag a kas iti kukua ti maysa a bugbugtong nga anak+ manipud iti maysa nga ama; ket napno iti di kaikarian a kinamanangngaasi ken kinapudno.+15 (Sinaksian ni Juan ti maipapan kenkuana, wen, nagikkis pay ketdi—isu daytoy ti nangisao iti dayta—a kunkunana: “Daydiay um-umay iti likudak immun-una iti sanguanak, agsipud ta naadda nga immun-una ngem siak.”)+16 Ta immawattayo amin manipud iti kinanaan-anayna,+ ti mismo a di kaikarian a kinamanangngaasi a mainayon iti di kaikarian a kinamanangngaasi.+17 Agsipud ta ti Linteg naited baeten ken Moises,+ ti di kaikarian a kinamanangngaasi+ ken ti kinapudno+ dimteng baeten ken Jesu-Kristo.18 Awan ti tao a nakakita iti Dios uray kaano;+ ti bugbugtong a dios+ nga adda iti saklot a saad+ iti Ama isu ti nangilawlawag kenkuana.+19 Ita daytoy ti pangsaksi ni Juan idi a dagiti Judio nangibaonda kenkuana iti papadi ken kadagiti Levita manipud Jerusalem tapno imtuodenda kenkuana: “Siasinoka?”+20 Ket impudnona ken saanna nga inlibak, no di ket impudnona: “Saan a siak ti Kristo.”+21 Ket inimtuodda kenkuana: “Ania, ngarud? Sika kadi ni Elias?”+ Ket kinunana: “Saan a siak.” “Sika kadi Ti Mammadto?”+ Ket simmungbat: “Saan!”22 Gapuna kinunada kenkuana: “Siasinoka? tapno makaitedkami ti sungbat kadagidiay nangibaon kadakami. Ania ti maikunam maipapan iti bagim?”+23 Kinunana: “Maysaak a timek ti maysa a mangipukpukkaw idiay let-ang, ‘Palintegenyo ti dalan ni Jehova,’ kas iti kinuna ni Isaias a mammadto.”+24 Ita dagidiay naibaon naggapuda kadagiti Fariseo.25 Gapuna sinaludsodanda ket kinunada kenkuana: “Apay, ngarud, a mangbautisarka+ no saan a sika ti Kristo wenno ni Elias wenno Ti Mammadto?”26 Ni Juan simmungbat kadakuada, a kunkunana: “Mangbautisarak iti danum. Iti tengngayo+ adda maysa nga agtaktakder a saanyo nga am-ammo,+27 daydiay um-umay iti likudak, ngem ti galut ti pallokana saanak a maikari a mangwarwar.”+28 Naaramid dagitoy a banag idiay Betania iti ballasiw ti Jordan, a pangbabautisaran ni Juan.+29 Iti sumaganad nga aldaw nakitana ni Jesus nga um-umay nga agturong kenkuana, ket kinunana: “Kitaenyo, ti Kordero+ ti Dios a mangikkat iti basol+ ti lubong!+30 Daytoy daydiay a maipapan kenkuana kinunak, Iti likudak umay ti maysa a tao nga immun-una iti sanguanak, agsipud ta naadda nga immun-una ngem siak.+31 Uray pay saanko a naam-ammo, ngem ti rason no apay nga immayak mangbautisar iti danum ket tapno isu maiparangarang koma iti Israel.”+32 Sinaksian met ni Juan, a kunkunana: “Naimatangak ti espiritu a bumabbaba a kas kalapati manipud langit, ket nagtalinaed kenkuana.+33 Uray pay saanko a naam-ammo, ngem Daydiay mismo a nangibaon kaniak+ tapno mangbautisarak iti danum kinunana kaniak, ‘Siasinoman dayta makitam a bumabbabaan ken pagtalinaedan ti espiritu, isu daytoy ti mangbautisar iti nasantuan nga espiritu.’+34 Ket nakitak dayta, ken sinaksiak a daytoy isu ti Anak ti Dios.”+35 Manen iti sumaganad nga aldaw agtaktakder ni Juan agraman ti dua kadagiti adalanna,36 ket idi a kimmita ken Jesus a magmagna kinunana: “Kitaenyo, ti Kordero+ ti Dios!”37 Ket ti dua nga adalan nangngegda a nagsao, ket simmurotda ken Jesus.38 Idin timmaliaw ni Jesus ket, idi makitana ida a sumursurot, kinunana kadakuada: “Ania ti sapsapulenyo?” Kinunada kenkuana: “Rabbi, (kayatna a sawen, no maipatarus, Mannursuro,) sadino ti paggigianam?”39 Kinunana kadakuada: “Umaykayo, ket makitayonto.”+ Iti kasta napanda ket nakitada no sadino ti paggigiananna, ket nakipagyanda kenkuana iti dayta nga aldaw; agarup maikasangapulo nga oras idi.40 Ni Andres+ a kabsat ni Simon Pedro ket maysa kadagiti dua a nakangngeg iti kinuna ni Juan ken simmurot ken Jesus.41 Umuna nasarakan daytoy a tao ti bukodna a kabsat, ni Simon, ket kinunana kenkuana: “Nasarakanmi ti Mesias”+ (kayatna a sawen, no maipatarus, Kristo).+42 Isu inturongna ken Jesus. Idi a minatmatan ni Jesus+ kinunana: “Sika ni Simon+ nga anak ni Juan;+ maawagankanto iti Cefas” (a naipatarus a Pedro).+43 Iti sumaganad nga aldaw tinarigagayanna ti pumanaw a mapan idiay Galilea. Gapuna ni Jesus nasarakanna ni Felipe+ ket kinunana kenkuana: “Agbalinka a pasurotko.”+44 Ita ni Felipe naggapu idiay Betsaida,+ manipud iti siudad da Andres ken Pedro.45 Ni Felipe nasarakanna ni Natanael+ ket kinunana kenkuana: “Nasarakanmi daydiay nga iti Linteg,+ ni Moises ken dagiti Mammadto+ insuratda, ni Jesus, ti anak ni Jose,+ a taga Nazaret.”46 Ngem kinuna kenkuana ni Natanael: “Mabalin aya a tumaud manipud Nazaret ti aniaman a banag a naimbag?”+ Kinuna kenkuana ni Felipe: “Umayka ket kitaem.”47 Ni Jesus nakitana ni Natanael nga um-umay nga agturong kenkuana ket kinunana maipapan kenkuana: “Kitaenyo, sigurado a maysa nga Israelita, a kenkuana awan ti allilaw.”+48 Kinuna kenkuana ni Natanael: “Kasano a sika am-ammonak?” Kas sungbat kinuna kenkuana ni Jesus: “Sakbay nga inayabannaka ni Felipe, bayat nga addaka iti sirok ti kayo a higos, nakitaka.”49 Simmungbat kenkuana ni Natanael: “Rabbi, sika ti Anak ti Dios,+ sika ti Ari+ ti Israel.”50 Kas sungbat kinuna kenkuana ni Jesus: “Gapu aya ta imbagak kenka a nakitaka iti sirok ti kayo a higos isu a mamatika? Makakitakanto iti bambanag a dakdakkel ngem dagitoy.”51 Kinunana pay kenkuana: “Pudno unay kunak kadakayo, Makitayonto ti langit a maluktan ken dagiti anghel+ ti Dios nga umul-uli ken bumabbaba a mapan iti Anak ti tao.”+
ilo_Latn ilo_Latn grn_Latn ilo_Latn